geopti/opus-en-el-eval-mixture huggingface dataset:
English: The determination of the amount of macro-financial assistance provided should also take into account the need to ensure fair burden sharing between the Union and the other donors and the added value of the overall Union involvement.
Greek: Κατά τον καθορισμό του ποσού της μακροοικονομικής χρηματοδοτικής συνδρομής θα πρέπει να λαμβάνεται επίσης υπόψη η ανάγκη να διασφαλιστεί δίκαιη κατανομή των βαρών μεταξύ της Ένωσης και των άλλων χορηγών και η προστιθέμενη αξία της συνολικής συμμετοχής της Ένωσης.
English: Where the financing needs of the beneficiary decrease fundamentally during the period of disbursement of the macro-financial assistance compared to the initial projections, the Commission should, in accordance with the advisory procedure where the assistance is equal to or below EUR 90 million, and in accordance with the examination procedure where the assistance is above EUR 90 million, reduce the amount of such assistance or suspend or cancel it.
Greek: Εάν οι ανάγκες χρηματοδότησης του δικαιούχου μειωθούν σημαντικά κατά την περίοδο εκταμίευσης της μακροοικονομικής χρηματοδοτικής συνδρομής, σε σύγκριση με τις αρχικές προβλέψεις, η Επιτροπή θα πρέπει, ενεργώντας σύμφωνα με τη συμβουλευτική διαδικασία όταν η συνδρομή είναι ίση ή χαμηλότερη των 90 εκατομμυρίων EUR και σύμφωνα με τη διαδικασία εξέτασης όταν η συνδρομή υπερβαίνει τα 90 εκατομμύρια EUR, να μειώσει το ποσό αυτής της συνδρομής ή να αναστείλει ή να ακυρώσει τη συνδρομή.
English: A pre-condition for granting macro-financial assistance should be that the eligible country or territory respects effective democratic mechanisms, including a multi-party parliamentary system and the rule of law and guarantees respect for human rights.
Greek: Προϋπόθεση για τη χορήγηση μακροοικονομικής χρηματοδοτικής συνδρομής θα πρέπει να είναι ο σεβασμός, εκ μέρους της επιλέξιμης χώρας ή εδάφους, των ουσιαστικών θεσμών της δημοκρατίας, στους οποίους περιλαμβάνονται το πολυκομματικό κοινοβουλευτικό σύστημα, το κράτος δικαίου και ο σεβασμός για τα ανθρώπινα δικαιώματα.
English: The Commission should provide a publicly available assessment [1] on the fulfilment of this pre-condition and should monitor it throughout the life-cycle of the macro-financial assistance.
Greek: Η Επιτροπή θα πρέπει να δημοσιοποιεί μια αξιολόγηση [1] όσον αφορά την εκπλήρωση της προϋπόθεσης αυτής και να την παρακολουθεί σε όλη τη διάρκεια ισχύος της μακροοικονομικής χρηματοδοτικής συνδρομής.
English: This point should be applied in accordance with the Decision establishing the organisation and functioning of the EEAS.
Greek: Αυτό το σημείο θα πρέπει να εφαρμόζεται σύμφωνα με την απόφαση για τον καθορισμό της οργάνωσης και της λειτουργίας της ΕΥΕΔ.
English: Macro-financial assistance should be conditional on the existence of a non-precautionary credit arrangement between the eligible country or territory and the IMF, which fulfils the following conditions:
Greek: Η μακροοικονομική χρηματοδοτική συνδρομή θα πρέπει να έχει ως προϋπόθεση την ύπαρξη μιας μη προληπτικής πιστωτικής συμφωνίας μεταξύ της ενδιαφερόμενης χώρας ή εδάφους και του ΔΝΤ, που θα πληροί τους κατωτέρω όρους:
English: the objective of the arrangement is consistent with the purpose of the macro-financial assistance, namely to alleviate short-term balance of payment difficulties;
Greek: ο στόχος της συμφωνίας είναι σύμφωνος με τον σκοπό της μακροοικονομικής χρηματοδοτικής συνδρομής, δηλαδή η ανακούφιση βραχυπρόθεσμων δυσκολιών σε σχέση με το ισοζύγιο πληρωμών,
English: the implementation of strong adjustment measures consistent with the aim of macro-financial assistance, as defined in point 1(a).
Greek: η εφαρμογή σοβαρών μέτρων προσαρμογής που είναι συμβατά με τον στόχο της μακροοικονομικής χρηματοδοτικής συνδρομής, όπως ορίζεται στην παράγραφο 1 στοιχείο α).
English: The disbursement of the assistance should be conditional on a continuous satisfactory track record in respect of an IMF-supported policy programme and on the fulfilment of the pre-condition referred to in letter (a) of this point.
Greek: Η εκταμίευση της συνδρομής θα πρέπει να εξαρτάται από τη συνεχή και ικανοποιητική τήρηση ενός υποστηριζόμενου από το ΔΝΤ προγράμματος πολιτικής και από την εκπλήρωση της προϋπόθεσης του παρόντος σημείου στοιχείο α).
English: It should also be conditional on the implementation, within a specific time frame, of a series of clearly defined economic policy measures focusing on structural reforms and sound public finances, to be agreed between the Commission and the beneficiary and to be laid down in a Memorandum of Understanding.
Greek: Θα πρέπει να εξαρτάται επίσης από την εφαρμογή, εντός συγκεκριμένου χρονοδιαγράμματος, ενός συνόλου σαφώς προσδιορισμένων μέτρων οικονομικής πολιτικής με επίκεντρο τις διαρθρωτικές μεταρρυθμίσεις και τη χρηστή δημοσιονομική διαχείριση, τα οποία πρέπει να αποτελούν αντικείμενο συμφωνίας μεταξύ της Επιτροπής και του δικαιούχου και να διατυπώνονται σε μνημόνιο συνεννόησης.
English: With a view to protecting the Union’s financial interests and reinforcing the beneficiaries’ governance, the Memorandum of Understanding should include measures that aim to enhance the efficiency, transparency and accountability of public finance management systems.
Greek: Για την προστασία των οικονομικών συμφερόντων της Ένωσης και τη βελτίωση της διακυβέρνησης του δικαιούχου, το μνημόνιο συνεννόησης θα πρέπει να περιλαμβάνει μέτρα που αποσκοπούν στην ενίσχυση της αποδοτικότητας, της διαφάνειας και της λογοδοσίας των συστημάτων διαχείρισης δημοσίων οικονομικών.
English: Progress in mutual market opening, the development of rules-based and fair trade and other priorities in the context of the Union’s external policy should also be duly taken into account in designing the policy measures.
Greek: Κατά τον σχεδιασμό των μέτρων πολιτικής θα πρέπει να λαμβάνονται επίσης κατάλληλα υπόψη η πρόοδος όσον αφορά το αμοιβαίο άνοιγμα των αγορών, την ανάπτυξη θεμιτών εμπορικών συναλλαγών βάσει κανόνων και άλλες προτεραιότητες στο πλαίσιο της εξωτερικής πολιτικής της Ένωσης.
English: The policy measures should be consistent with the existing partnership agreements, cooperation agreements or association agreements concluded between the Union and the beneficiary and with the macroeconomic adjustment and structural reform programmes implemented by the beneficiary with the support of the IMF.
Greek: στ) Τα μέτρα πολιτικής θα πρέπει να είναι σύμφωνα με τις υφιστάμενες συμφωνίες εταιρικής σχέσης, τις συμφωνίες συνεργασίας ή τις συμφωνίες σύνδεσης που έχουν συναφθεί μεταξύ της Ένωσης και του δικαιούχου, και με τα προγράμματα μακροοικονομικής προσαρμογής και διαρθρωτικών μεταρρυθμίσεων που εφαρμόζει η δικαιούχος χώρα με την υποστήριξη του ΔΝΤ.
English: A country or territory seeking macro-financial assistance should make a request in writing to the Commission.
Greek: Μια χώρα ή έδαφος που επιθυμεί να λάβει μακροοικονομική χρηματοδοτική συνδρομή θα πρέπει να υποβάλει γραπτή αίτηση στην Επιτροπή.
English: The Commission should check whether the conditions referred to in points 1, 2, 4 and 6 are met and, if appropriate, could submit a proposal for a decision to the European Parliament and to the Council.
Greek: Η Επιτροπή θα πρέπει να ελέγχει εάν πληρούνται οι προϋποθέσεις των παραγράφων 1, 2, 4 και 6 και, αν χρειάζεται, μπορεί να υποβάλλει πρόταση για απόφαση του Ευρωπαϊκού Κοινοβουλίου και του Συμβουλίου.
English: The decision to provide a loan should specify the amount, the maximum average maturity and the maximum number of instalments of the macro-financial assistance.
Greek: Η απόφαση για τη χορήγηση δανείου θα πρέπει να ορίζει το ποσό, την ανώτατη μέση διάρκεια και τον μέγιστο αριθμό δόσεων της μακροοικονομικής χρηματοδοτικής συνδρομής.
English: If the decision includes a grant element, it should also specify the amount, and the maximum number of instalments.
Greek: Αν η απόφαση περιλαμβάνει ένα στοιχείο μη επιστρεπτέας επιχορήγησης, θα πρέπει επίσης να ορίζει το ποσό και τον μέγιστο αριθμό δόσεων.
English: The decision to provide a grant should be accompanied by a justification for the grant (or grant element) of assistance.
Greek: Η απόφαση για την παροχή επιχορήγησης θα πρέπει να συνοδεύεται από αιτιολόγηση για την εν λόγω επιχορήγηση (ή στοιχείο επιχορήγησης) της συνδρομής.
English: In both cases, the period during which the macro-financial assistance is available should be defined.
Greek: Και στις δύο περιπτώσεις, θα πρέπει να καθορίζεται η περίοδος διαθεσιμότητας της μακροοικονομικής χρηματοδοτικής συνδρομής.
English: As a rule, that availability period should not exceed three years.
Greek: Κατά κανόνα, η εν λόγω περίοδος διαθεσιμότητας δεν θα πρέπει να υπερβαίνει τα τρία έτη.
English: When submitting a proposal for a new decision to grant macro-financial assistance, the Commission should provide the information referred to in point 12(c).
Greek: Όταν υποβάλλει πρόταση για νέα απόφαση χορήγησης μακροοικονομικής χρηματοδοτικής συνδρομής, η Επιτροπή θα πρέπει να περιλαμβάνει τις πληροφορίες που αναφέρονται στο σημείο 12 στοιχείο γ).
English: Following the adoption of the decision granting macro-financial assistance, the Commission, acting in accordance with the advisory procedure where the assistance is equal to or below EUR 90 million, and in accordance with the examination procedure where the assistance is above EUR 90 million, should agree with the beneficiary, in the Memorandum of Understanding, on the policy measures referred to in points 6(c), (d), (e) and (f).
Greek: Μετά την έγκριση της απόφασης για τη χορήγηση μακροοικονομικής χρηματοδοτικής συνδρομής, η Επιτροπή, ενεργώντας σύμφωνα με τη συμβουλευτική διαδικασία όταν η συνδρομή είναι ίση ή χαμηλότερη των 90 εκατομμυρίων EUR και σύμφωνα με τη διαδικασία εξέτασης όταν η συνδρομή υπερβαίνει τα 90 εκατομμύρια EUR, θα πρέπει να συμφωνήσει με τον δικαιούχο, στο μνημόνιο συνεννόησης, σχετικά με τα μέτρα πολιτικής που αναφέρονται στο σημείο 6 στοιχεία γ), δ), ε) και στ).
English: Following the adoption of the decision granting macro-financial assistance, the Commission should agree with the beneficiary on the detailed financial terms of the assistance.
Greek: Μετά την έγκριση της απόφασης για χορήγηση μακροοικονομικής χρηματοδοτικής συνδρομής, η Επιτροπή θα πρέπει να συμφωνεί με τον δικαιούχο σχετικά με τους λεπτομερείς οικονομικούς όρους της συνδρομής.
English: Those detailed financial terms should be laid down in a Grant or Loan Agreement.
Greek: Οι εν λόγω λεπτομερείς οικονομικοί όροι προσδιορίζονται στη συμφωνία μη επιστρεπτέας επιχορήγησης ή δανείου.
English: The Commission should inform the European Parliament and the Council of developments in country-specific assistance, including disbursements thereof, and provide those institutions with the relevant documents in due time.
Greek: Η Επιτροπή θα πρέπει να ενημερώνει το Ευρωπαϊκό Κοινοβούλιο και το Συμβούλιο για την εξέλιξη της συνδρομής σε μια χώρα, περιλαμβανομένων των σχετικών εκταμιεύσεων και να διαβιβάζει στα εν λόγω όργανα τα σχετικά έγγραφα εγκαίρως.
English: Implementation and financial management
Greek: Υλοποίηση και δημοσιονομική διαχείριση
English: The Commission should implement macro-financial assistance in accordance with Union financial rules.
Greek: Η Επιτροπή θα πρέπει να υλοποιεί τη μακροοικονομική χρηματοδοτική συνδρομή σύμφωνα με τους δημοσιονομικούς κανόνες της Ένωσης.
English: The implementation of macro-financial assistance should be under direct centralised management.
Greek: Η υλοποίηση της μακροοικονομικής χρηματοδοτικής συνδρομής θα πρέπει να τελεί υπό άμεση κεντρική διαχείριση.
English: Budget commitments should be made on the basis of decisions taken by the Commission in accordance with this point.
Greek: Οι δημοσιονομικές δεσμεύσεις θα πρέπει να αναλαμβάνονται στη βάση αποφάσεων που παίρνει η Επιτροπή σύμφωνα με το παρόν σημείο.
English: Where macro-financial assistance extends over a number of financial years, budget commitments for that assistance may be split into annual instalments.
Greek: Όταν η μακροοικονομική χρηματοδοτική συνδρομή εκτείνεται σε διάστημα πολλών οικονομικών ετών, οι δημοσιονομικές δεσμεύσεις για τη συνδρομή αυτή μπορούν να κατανεμηθούν σε ετήσιες δόσεις.
English: Disbursement of the assistance
Greek: Εκταμίευση της συνδρομής
English: Macro-financial assistance should be disbursed to the central bank of the beneficiary.
Greek: Η μακροοικονομική χρηματοδοτική συνδρομή θα πρέπει να εκταμιεύεται στην κεντρική τράπεζα του δικαιούχου.
English: The macro-financial assistance should be disbursed in successive instalments, subject to the fulfilment of the pre-condition referred to in point 6(a) and the conditions referred to in point 6(b) and (c).
Greek: Η μακροοικονομική χρηματοδοτική συνδρομή θα πρέπει να εκταμιεύεται σε διαδοχικές δόσεις, υπό την προϋπόθεση της εκπλήρωσης των όρων που αναφέρονται στο σημείο 6 στοιχείο α) και στο σημείο 6 στοιχεία β) και γ).
English: The Commission should verify at regular intervals that the conditions referred to in point 6(b) and (c) continue to be met.
Greek: Η Επιτροπή θα πρέπει να επαληθεύει σε τακτά διαστήματα ότι συνεχίζουν να τηρούνται οι όροι που αναφέρονται στο σημείο 6 στοιχεία β) και γ).
English: Where the pre-condition referred to in point 6(a) and the conditions referred to in point 6(b) and (c) are not met, the Commission should temporarily suspend or cancel the disbursement of the macro-financial assistance.
Greek: Όταν η προϋπόθεση του σημείου 6 στοιχείο α) και οι όροι του σημείου 6 στοιχεία β) και γ) δεν τηρούνται, η Επιτροπή θα πρέπει να αναστέλλει προσωρινά ή να ακυρώνει την εκταμίευση της μακροοικονομικής χρηματοδοτικής συνδρομής.
English: In such cases, it should inform the European Parliament and the Council of the reasons for suspension or cancellation.
Greek: Σε τέτοιες περιπτώσεις, η Επιτροπή θα πρέπει να ενημερώνει το Ευρωπαϊκό Κοινοβούλιο και το Συμβούλιο σχετικά με τους λόγους της αναστολής ή της ακύρωσης.
English: Budgetary funds of the Union may be used to cover expenditure necessary for the implementation of macro-financial assistance.
Greek: Οι δημοσιονομικοί πόροι της Ένωσης μπορούν να χρησιμοποιούνται για την κάλυψη δαπανών που είναι αναγκαίες για την εφαρμογή της μακροοικονομικής χρηματοδοτικής συνδρομής.
English: Any agreements under each country-specific decision should contain provisions ensuring that beneficiaries should regularly check that financing provided from the budget of the Union has been properly used, take appropriate measures to prevent irregularities and fraud, and, if necessary, take legal action to recover any funds provided under each country-specific decision that have been misappropriated.
Greek: Οποιεσδήποτε συμφωνίες στο πλαίσιο κάθε απόφασης για συγκεκριμένη χώρα θα πρέπει να περιέχουν διατάξεις που θα διασφαλίζουν ότι οι δικαιούχοι θα ελέγχουν τακτικά πως η χρηματοδότηση που χορηγείται από τον προϋπολογισμό της Ένωσης έχει χρησιμοποιηθεί ορθά, θα λαμβάνουν τα αναγκαία μέτρα για την πρόληψη παρατυπιών και απάτης και, εάν είναι απαραίτητο, θα κινούν δικαστική διαδικασία για την ανάκτηση αχρεωστήτως καταβληθέντων ποσών που χορηγήθηκαν στο πλαίσιο κάθε απόφασης για συγκεκριμένη χώρα.
English: Any agreement under a country-specific decision should contain provisions ensuring the protection of the Union’s financial interests, in particular with respect to fraud, corruption and any other irregularities, in accordance with relevant Union law.
Greek: Οποιεσδήποτε συμφωνίες στο πλαίσιο απόφασης για συγκεκριμένη χώρα θα πρέπει να περιέχουν διατάξεις που θα διασφαλίζουν την προστασία των οικονομικών συμφερόντων της Ένωσης, ιδίως όσον αφορά τα κρούσματα απάτης και διαφθοράς ή οποιεσδήποτε άλλες παρατυπίες, σύμφωνα με τη σχετική νομοθεσία της Ένωσης.
English: The Memorandum of Understanding referred to in point 6(c) should expressly entitle the Commission and the Court of Auditors to perform audits during and after the availability period of the macro-financial assistance, including document audits and on-the-spot audits such as operational assessments.
Greek: Το αναφερόμενο στο σημείο 6 στοιχείο γ) μνημόνιο συνεννόησης θα πρέπει να εξουσιοδοτεί ρητά την Επιτροπή και το Ελεγκτικό Συνέδριο να διενεργούν δημοσιονομικούς ελέγχους πριν και μετά από την περίοδο διαθεσιμότητας της μακροοικονομικής χρηματοδοτικής συνδρομής, συμπεριλαμβανομένων των ελέγχων εγγράφων και των επιτόπιων ελέγχων, όπως οι επιχειρησιακές αξιολογήσεις.
English: The Memorandum should also expressly authorise the Commission or its representatives to carry out on-the-spot checks and inspections.
Greek: Το μνημόνιο θα πρέπει επίσης να εξουσιοδοτεί ρητά την Επιτροπή ή τους εκπροσώπους της να πραγματοποιούν επιτόπιους ελέγχους και επιθεωρήσεις.
English: During the implementation of the macro-financial assistance, the Commission should monitor, by means of operational assessments, the soundness of the beneficiary’s financial arrangements, the administrative procedures and the internal and external control mechanisms which are relevant to such assistance.
Greek: Κατά την εφαρμογή της μακροοικονομικής χρηματοδοτικής συνδρομής, η Επιτροπή θα πρέπει να παρακολουθεί, με επιχειρησιακές αξιολογήσεις, την ορθότητα των δημοσιονομικών ρυθμίσεων, των διοικητικών διαδικασιών και των μηχανισμών εσωτερικού και εξωτερικού ελέγχου του δικαιούχου που σχετίζονται με την εν λόγω συνδρομή.
English: Any agreement under a country-specific decision should contain provisions ensuring that the Union is entitled to the full repayment of the grant and/or the early repayment of the loan where it has been established that, in relation to the management of macro-financial assistance, a beneficiary has engaged in an act of fraud or corruption or any other illegal activity detrimental to the financial interests of the Union.
Greek: Οποιεσδήποτε συμφωνίες στο πλαίσιο απόφασης για συγκεκριμένη χώρα θα πρέπει να περιέχουν διατάξεις που θα διασφαλίζουν ότι η Ένωση δικαιούται την πλήρη επιστροφή της μη επιστρεπτέας επιχορήγησης και/ή την πρόωρη αποπληρωμή του δανείου, εάν διαπιστωθεί πως, σε σχέση με τη διαχείριση της μακροοικονομικής χρηματοδοτικής συνδρομής, ο δικαιούχος έχει εμπλακεί σε οποιαδήποτε πράξη απάτης ή διαφθοράς ή οποιαδήποτε άλλη παράνομη δραστηριότητα σε βάρος των οικονομικών συμφερόντων της Ένωσης.
English: The Commission should examine the progress made in implementing macro-financial assistance and should submit an annual report to the European Parliament and the Council by 30 June of each year.
Greek: Η Επιτροπή θα πρέπει να εξετάζει την πρόοδο που σημειώθηκε στην εφαρμογή της μακροοικονομικής χρηματοδοτικής συνδρομής και να υποβάλλει ετήσια έκθεση στο Ευρωπαϊκό Κοινοβούλιο και το Συμβούλιο το αργότερο έως τις 30 Ιουνίου κάθε έτους.
English: The annual report should assess the economic situation and prospects of the beneficiaries, as well as the progress made in implementing the policy measures referred to in point 6(c).
Greek: Η ετήσια έκθεση θα πρέπει να αξιολογεί την οικονομική κατάσταση και τις προοπτικές των δικαιούχων, καθώς και την πρόοδο στην εφαρμογή των μέτρων πολιτικής που αναφέρονται στην παράγραφο 6 στοιχείο γ).
English: It should also provide updated information on the available budgetary resources in the form of loans and grants, taking into account operations that are being envisaged.
Greek: Η Επιτροπή θα πρέπει επίσης να προσφέρει πληροφορίες σχετικά με τους διαθέσιμους δημοσιονομικούς πόρους υπό μορφή δανείων και μη επιστρεπτέων επιχορηγήσεων, λαμβάνοντας υπόψη τις σχεδιαζόμενες πράξεις.
English: The Commission should send ex-post evaluation reports to the European Parliament and the Council, assessing the results and efficiency of recently-completed macro-financial assistance operations and the extent to which they have contributed to the aims of the assistance.
Greek: Η Επιτροπή θα πρέπει να υποβάλλει εκθέσεις για την εκ των υστέρων αξιολόγηση προς το Ευρωπαϊκό Κοινοβούλιο και το Συμβούλιο, στις οποίες θα αξιολογεί τα αποτελέσματα και την αποδοτικότητα των πράξεων μακροοικονομικής χρηματοδοτικής συνδρομής που περατώθηκαν πρόσφατα, καθώς και τον βαθμό στον οποίο αυτές συνέβαλαν στην επίτευξη των σκοπών της συνδρομής.
English: The Commission should regularly, and at least every four years, evaluate the provision of the macro-financial assistance, providing the European Parliament and the Council with a detailed overview of macro-financial assistance.
Greek: Η Επιτροπή θα πρέπει να αξιολογεί, ανά τακτά χρονικά διαστήματα και τουλάχιστον ανά τετραετία, τη χορήγηση μακροοικονομικής χρηματοδοτικής συνδρομής, ώστε να διατίθεται στο Ευρωπαϊκό Κοινοβούλιο και το Συμβούλιο μια λεπτομερής επισκόπηση της μακροοικονομικής χρηματοδοτικής συνδρομής.
English: The purpose of such evaluations should be to ascertain whether the objectives of the macro-financial assistance have been met and whether the conditions of the macro-financial assistance, including the threshold set out in point 7(c), continue to be met, as well as to enable the Commission to make recommendations for the improvement of future operations.
Greek: Σκοπός της αξιολόγησης αυτής θα πρέπει να είναι η επιβεβαίωση ότι οι στόχοι της μακροοικονομικής χρηματοδοτικής συνδρομής έχουν εκπληρωθεί και ότι οι όροι της μακροοικονομικής χρηματοδοτικής συνδρομής, περιλαμβανομένου του κατωφλίου που ορίζεται στο σημείο 7 στοιχείο γ) συνεχίζουν να επιτυγχάνονται, καθώς και να δοθεί στην Επιτροπή η δυνατότητα να προβαίνει σε συστάσεις για τη βελτίωση μελλοντικών αντίστοιχων πράξεων.
English: In its evaluation, the Commission should also assess the cooperation with European or multilateral financial institutions when providing macro-financial assistance.
Greek: Κατά την αξιολόγησή της, η Επιτροπή θα πρέπει επίσης να εκτιμά τη συνεργασία με ευρωπαϊκά ή πολυμερή χρηματοπιστωτικά ιδρύματα κατά την προσφορά μακροοικονομικής χρηματοδοτικής συνδρομής.
English: This assessment will be based on the annual report on human rights and democracy in the world foreseen in the EU Strategic Framework and Action Plan on Human Rights and Democracy (Council Conclusions on Human Rights and Democracy, 25 June 2012).
Greek: Η αξιολόγηση αυτή θα βασίζεται στην ετήσια έκθεση για τα ανθρώπινα δικαιώματα και τη δημοκρατία στον κόσμο, που προβλέπεται στο στρατηγικό πλαίσιο και το σχέδιο δράσης της ΕΕ για τα ανθρώπινα δικαιώματα και τη δημοκρατία (Συμπεράσματα του Συμβουλίου για τα ανθρώπινα δικαιώματα και τη δημοκρατία της 25ης Ιουνίου 2012).
English: establishing the Research Executive Agency and repealing Decision 2008/46/EC
Greek: για την ίδρυση του Εκτελεστικού Οργανισμού Έρευνας και για την κατάργηση της απόφασης 2008/46/ΕΚ
English: Regulation (EC) No 58/2003 empowers the Commission to delegate powers to the executive agencies to implement all or part of a Union programme or project, on its behalf and under its responsibility.
Greek: Ο κανονισμός (ΕΚ) αριθ. 58/2003 επιτρέπει στην Επιτροπή να αναθέτει αρμοδιότητες στους εκτελεστικούς οργανισμούς για την υλοποίηση του συνόλου ή μέρους ενός ενωσιακού προγράμματος ή έργου, εξ ονόματός της και υπό την ευθύνη της.
English: The purpose of entrusting the executive agencies with programme implementation tasks is to enable the Commission to focus on its core activities and functions which cannot be outsourced, without relinquishing control over, and ultimate responsibility for, activities managed by those executive agencies.
Greek: Η ανάθεση σε εκτελεστικούς οργανισμούς καθηκόντων υλοποίησης προγραμμάτων σκοπό έχει να παράσχει στην Επιτροπή τη δυνατότητα να εστιάζεται στις δραστηριότητες και στα καθήκοντα προτεραιότητας που δεν είναι δυνατόν να ανατεθούν σε εξωτερικούς φορείς, χωρίς να απολέσει τον έλεγχο και την τελική ευθύνη για τις δράσεις που διαχειρίζονται οι εν λόγω εκτελεστικοί οργανισμοί.